EkBass/fiwiki-20250220-pages-articles huggingface dataset:
Jalkapalloseura Rakuunat

Jalkapalloseura Rakuunat on vuonna 1992 perustettu lappeenrantalainen jalkapalloseura.Yhdistysrekisteri Sen edustusjoukkue on pelannut yhdeksän kautta Ykkösessä ja kahdeksan kautta Kakkosessa.Finland – Divisional Movements RSSSF. Viitattu 30.4.2008. Seuran toistaiseksi viimeinen toimintakausi oli 2008.Rakuunat erotettiin Suomen Palloliitosta 24.4.2009. Yle. Viitattu 26.4.2009. == Historiaa == Rakuunat syntyi vuonna 1992 Lappeenrannan Pallon ja Lauritsalan Työväen Palloilijoiden yhdistettyä edustusjoukkuetoimintansa. Uusi joukkue peri LaPan sarjapaikan Kakkosessa ja pelasi kaudet 1992–1993 nimellä FC Lappeenranta kunnes kaudeksi 1994 nimeksi vaihtui Rakuunat. Joukkue voitti ensimmäisellä tällä nimellä pelatulla kaudella Kakkosen itälohkon ja nousi Ykköseen,Finland – List of Third Level Champions RSSSF. Viitattu 26.4.2009. jossa se säilyi kahden kauden ajan. Samaan aikaan sarjassa pelasi Rakuunoiden paikallisvastustaja, joutsenolainen Kultsu.Finland – List of League Second Level Tables RSSSF. Viitattu 24.11.2008. Rakuunat voitti kaudella 1999 jälleen Kakkosen itälohkon ja palasi kaudeksi 2000 Ykköseen. Kaudella 2001 joukkue karsi jo noususta Veikkausliigaan sijoituttuaan Ykkösen etelälohkon toiseksi, mutta Hämeenlinna oli karsinnan välierävaiheessa parempi yhteismaalein 4–0. Rakuunat pysyi Ykkösen keskikastissa kauteen 2005 asti, mutta kaudella 2006 se sijoittui sarjan viimeiseksi ja putosi Kakkoseen. Venäläistyneen ja velkaantuneen seuran alamäki jatkui kaudella 2008, kun joukkue putosi Kolmoseen.Yksinäinen rakuuna penkillä 27.9.2008. Etelä-Saimaa. Viitattu 24.11.2008. Huhtikuussa 2009 Palloliiton Kaakkois-Suomen piiri erotti Rakuunat maksamattomien jäsen- ja osallistumismaksujen vuoksi viikkoa ennen kauden alkua. == Rakuunat Juniorit == Rakuunoiden vuonna 2005 omaksi yhdistykseksi eriytynyt junioriorganisaatio Rakuunat Juniorit yhdistyi toisen lappeenrantalaisseuran PEPOn kanssa vuoden 2009 alussa.PEPO ja Rakuunat Juniorit yhdistävät voimansa 31.10.2008. PEPO. Viitattu 24.11.2008. Seurat tekivät yhteistyötä jo kaudella 2008, jolloin ne osallistuivat Lappeen Jalkapalloklubiksi (Lappee JK) nimetyllä joukkueella B-junioreiden Ykköseen.PEPO ja Rakuunat Juniorit B-junnuyhteistyöhön 29.11.2007. PEPO. Viitattu 24.11.2008. Rakuunat Junioreiden oma miesten edustusjoukkue pelasi parhaimmillaan Vitosessa, jossa se saavutti lohkovoiton kaudella 2008,Vitonen Palloliiton Kaakkois-Suomen piiri. Viitattu 24.11.2008. ja naisten edustusjoukkue Kakkosessa.Naiset ja B-tytöt Rakuunat Juniorit. Viitattu 7.1.2009. == Lähteet == == Aiheesta muualla == * Rakuunoiden sivusto * Rakuunat Junioreiden sivusto Luokka:Lappeenrantalaiset urheiluseurat Rakuunat
Ring (kirja)

Ring on japanilainen Kōji Suzukin kirjoittama kauhuromaani, joka ilmestyi vuonna 1991. Hideo Nakata ohjasi kirjaan perustuvan elokuvan Ringu vuonna 1998. Ringusta tehtiin vuonna 2002 yhdysvaltalainen uudelleenfilmatisointi The Ring. == Juoni == Lehtireportteri Asakawa koettaa saada selville neljän nuoren ihmisen samanaikaisen kuoleman, joiden takana on kaamea tapaturma. Kaiken takana on videonauha, jonka katsottuaan kuolee seitsemän päivän päästä. Luokka:Japanilaiset romaanit Luokka:Kauhuromaanit Luokka:Vuoden 1991 kirjat
Martin Jiránek

thumb|Martin Jiránek Martin Jiránek (s. 25. toukokuuta 1979 Praha, Tšekkoslovakia) on tšekkiläinen jalkapalloilija, pelipaikaltaan puolustaja. Ennen siirtymistään nykyiseen seuraansa Jiránek pelasi vuosina 1996–1999 Bohemians Prahassa, 1999–2000 Slovan Liberecissä ja 2001–2004 Italiassa Regginassa. Maajoukkueessa hän pelasi 2004 EM-kilpailuissa ja 2006 MM- kilpailuissa. Jiránek on 189 senttimetriä pitkä. == Lähteet == Luokka:Tšekkiläiset jalkapalloilijat Luokka:Vuonna 1979 syntyneet Luokka:Elävät henkilöt
Labradorin niemimaa

thumb|right|200px|Labradorin niemimaa, Kanada Labradorin niemimaa on suuri niemimaa itäisessä Kanadassa. Niemimaa rajoittuu lännessä Hudsoninlahteen, pohjoisessa Hudsoninsalmeen, idässä Labradorinmereen ja kaakossa Saint Lawrencen lahteen. Niemimaalla sijaitsee Labradorin alue ja osa Newfoundland ja Labradorin provinssia sekä Québecin provinssin alueet Saguenay-Lac-Saint- Jean, Côte-Nord ja Nord-du-Québec. Pohjoisosissa sijaitsee Torngat-vuoristo. Luokka:Kanadan niemimaat Luokka:Newfoundland ja Labradorin maantiede Luokka:Québecin maantiede Luokka:Seulonnan keskeiset artikkelit
Zdeněk Grygera

Zdeněk Grygera (s. 14. toukokuuta 1980 Tšekkoslovakia) on tšekkiläinen jalkapalloilija, pelipaikaltaan puolustaja. Hän lukeutui 2000-luvun ensimmäisellä vuosikymmenellä Tšekin maajoukkueen vakiomiehistöön. Grygera pelasi vuodet 1998–2000 FK Drnovicessa ja 2000–2003 Sparta Prahassa, missä hän voitti maansa mestaruuden vuosina 2001 ja 2003, ennen siirtymistään Amsterdamin Ajaxiin. Hän voitti Alankomaiden mestaruuden vuonna 2004 ja cupin vuonna 2006. Vuodet 2007–2011 hän pelasi italialaisseura Juventuksessa ja vielä kauden 2011–2012 englantilaisseura Fulhamissa. Grygera pelasi maajoukkueessa EM-kisoissa 2004, MM-kisoissa 2006 ja EM-kisoissa 2008. Kaikkiaan hän pelasi 65 maaottelua ja teki niissä kaksi maalia vuosina 2001–2009. == Lähteet == == Aiheesta muualla == * Tilastoja UEFAn sivuilla Luokka:Tšekkiläiset jalkapalloilijat Luokka:Vuonna 1980 syntyneet Luokka:Elävät henkilöt
Pavel Mareš

Pavel Mareš (s. 18. tammikuuta 1976 Praha, Tšekkoslovakia) on tšekkiläinen jalkapalloilija. Kotimaansa seurojen lisäksi hän pelasi vuosina 2003–2006 vasempana laitapuolustajana Venäjän pääsarjassa Pietarin Zenitin joukkueessa. Hän kuului myös Tšekin maajoukkueen miehistöön. Hän on 185 senttimetriä pitkä ja painaa 77 kilogrammaa. Ennen siirtymistään Venäjälle Mareš pelasi ammattilaisena vuosina 1999–2001 Bohemians Prahassa (58 ottelua ja 3 maalia) ja 2002 Sparta Prahassa (20 ottelua ja 3 maalia). Mareš pelasi Tšekin maajoukkueessa EM-kisoissa 2004 ja MM-kisoissa 2006 mutta pääsi kentälle vain EM-kisojen viimeisessä alkulohko-ottelussa Saksaa vastaan Tšekin varmistettua lohkovoittonsa jo kahdessa ensimmäisessä ottelussaan. Tavallisesti hänen pelipaikallaan maajoukkueessa pelasi Marek Jankulovski. == Lähteet == == Aiheesta muualla == * Profiili Zenitin sivuilla * Sporting Heroes Luokka:Tšekkiläiset jalkapalloilijat Luokka:Vuonna 1976 syntyneet Luokka:Elävät henkilöt
Torngat

Torngat (, ) on vuoristo Kanadassa Labradorin niemimaalla. 1 652 metriä korkea Mount Caubvik on vuoriston korkein vuori. Torngatin kallioperän on arveltu olevan yli 3,9 miljardia vuotta vanhaa. Nimi Torngat on inuktitutia ja tarkoittaa henkien maata. ==Aiheesta muualla== *Torngat Mountains National Park of Canada Luokka:Kanadan vuoristot Luokka:Newfoundland ja Labradorin maantiede Luokka:Québecin maantiede
Gourcy

Gourcy on kaupunki Burkina Fasossa Zondoman provinssissa Nordin alueella. Vuonna 2006 kaupungissa oli runsaat 26 000 asukasta. Mossit on merkittävin etninen ryhmä. Kaupunki on Ouagadougoun ja Malin välisen rautatien varrella. Gourcy oli ennen Yatengan valtakunnan pääkaupunki. == Lähteet == Luokka:Burkina Fason kaupungit
Santiago Bernabéu

Santiago Bernabéu Yeste (8. kesäkuuta 1895 Almansa, Albacaten maakunta – 2. kesäkuuta 1978 Madrid) oli espanjalainen jalkapalloilija ja Real Madridin pitkäaikainen puheenjohtaja. Bernabéu liittyi Real Madridiin pelaajana vuonna 1912. Hän päätti pelaajauransa vuonna 1927. Vuonna 1929 hänestä tuli seuran johtokunnan sihteeri, jossa virassa hän toimi vuoteen 1935 asti. Vuonna 1943 hänet valittiin seuran puheenjohtajaksi, jona hän toimi kuolemaansa vuoteen 1978 asti. Bernabéu on seuran pitkäaikaisin ja mestaruuksien määrässä mitattuna menestyksekkäin puheenjohtaja. Bernabéu rakennutti Realille uuden suuren stadionin Chamartínin alueelle Madridiin. Stadionin rakennustyöt saatiin päätökseen vuonna 1947, ja vuonna 1953 se uudelleennimettiin puheenjohtajan kunniaksi Estadio Santiago Bernabéuksi. Bernabéu oli myös yksi Mestarien liigan edeltäjän Euroopan cupin alullepanijoista. Real dominoikin kilpailua sen ensimmäisinä vuosina Bernabéun seuraan hankkimien tähtipelaajien ansiosta. Bernabéu kuoli Argentiinassa järjestettyjen vuoden 1978 jalkapallon MM-kilpailuiden aikana. Kansainvälinen jalkapalloliitto julisti kolmipäiväisen suruajan hänen kunniakseen. Vuonna 2002 Bernabéulle myönnettiin postuumisti Kansainvälisen jalkapalloliiton ansiomerkki FIFA Order of Merit. == Katso myös == * Trofeo Santiago Bernabéu == Aiheesta muualla == * Realmadridfans.org * Santiago Bernabeu Stadium Luokka:Espanjalaiset jalkapalloilijat Luokka:Espanjalaiset urheiluvaikuttajat Luokka:Real Madrid Luokka:Vuonna 1895 syntyneet Luokka:Vuonna 1978 kuolleet
Chamartín

Chamartín on yksi Espanjan pääkaupungin Madridin hallinnollisista alueista. Se oli alun perin oma itsenäinen kuntansa nimellä Chamartín de la Rosa, joka liitettiin Madridiin 14. marraskuuta 1947 tapahtuneen alueliitoksen yhteydessä. Alue sijaitsee kaupungin keskiosassa ja koostuu El Vison, Prosperidadin, Ciudad Jardínin, Hispanoamérican, Nueva Españan ja Castillan kaupunginosista. Sen naapurialueita ovat pohjoisessa Fuencarral- El Pardo, idässä Ciudad Lineal, etelässä Salamanca, lounaassa Chamberí ja lännessä Tetuán. Chamartínin kokonaispinta-ala on 9,2 neliökilometriä ja asukasluku 142 626 (2003). Alueen oma juhlapäivä on arkkienkeli Mikaelin muistopäivä 29. syyskuuta. Chamartínissa pitää majaansa useat Espanjan tärkeimmistä yrityksistä, ja siihen kuuluu Madridin liike-elämän keskus AZCA, jossa sijaitsee muun muassa yksi Madridin korkeimmista pilvenpiirtäjistä Torre Picasso. Alueella sijaitsee myös Estadio Santiago Bernabéu, jossa jalkapalloseura Real Madrid pelaa kotiottelunsa. Chamartínin rautatieasema on yksi vilkkaimmista Espanjassa, ja Madridin pääterminaaleja Atochan ja Príncipe Píon ohella. == Aiheesta muualla == * Chamartínin alueen esittely Madridin kaupungin sivustolla Chamartin ar:تشامارتن ru:Чамартин
Presidents’ Trophy

Presidents’ Trophy on jääkiekkoliiga NHL:n runkosarjassa eniten pisteitä saavuttaneelle joukkueelle annettava palkinto. Mikäli kahdella tai useammalla joukkueella on kauden päätyttyä yhtä paljon pisteitä, palkinto annetaan sille jolla on enemmän voittoja. Palkintoa jaettiin ensimmäisen kerran kaudella 1985–1986. Presidents’ Trophyn voittaja saa palkinnon lisäksi myös 350 000 dollarin suuruisen rahapalkinnon, joka jaetaan joukkueen ja sen pelaajien kesken. Vuosina 1937–1985 jaettiin samoilla kriteereillä Prince of Wales Trophy -nimistä palkintoa, jonka saa nykyisin itäisen konferenssin voittaja. NHL:ssä voitosta on aina saanut kaksi pistettä sekä kaudesta 1999–2000 lähtien jatkoaikatappioista yhden pisteen. Useimmin Presidents’ Trophyn ovat voittaneet Detroit Red Wings (6), Boston Bruins (4) sekä New York Rangers (4). Presidents’ Trophyn voittajista kuitenkin vain kahdeksan on voittanut samalla kaudella Stanley Cupin. == Presidents’ Trophy -voittajat == * 1986 – Edmonton Oilers (119 pistettä) * 1987 – Edmonton Oilers (106 pistettä)1 * 1988 – Calgary Flames (105 pistettä) * 1989 – Calgary Flames (117 pistettä)1 * 1990 – Boston Bruins (101 pistettä)2 * 1991 – Chicago Blackhawks (106 pistettä)3 * 1992 – New York Rangers (105 pistettä) * 1993 – Pittsburgh Penguins (119 pistettä) * 1994 – New York Rangers (112 pistettä)1 * 1995 – Detroit Red Wings (70 pistettä)2 * 1996 – Detroit Red Wings (131 pistettä) * 1997 – Colorado Avalanche (107 pistettä) * 1998 – Dallas Stars (109 pistettä) * 1999 – Dallas Stars (114 pistettä)1 * 2000 – St. Louis Blues (114 pistettä)3 * 2001 – Colorado Avalanche (118 pistettä)1 * 2002 – Detroit Red Wings (116 pistettä)1 * 2003 – Ottawa Senators (113 pistettä) * 2004 – Detroit Red Wings (109 pistettä) * 2005 – ei voittajaa työsulun vuoksi * 2006 – Detroit Red Wings (124 pistettä)3 * 2007 – Buffalo Sabres (113 pistettä) * 2008 – Detroit Red Wings (115 pistettä)1 * 2009 – San Jose Sharks (117 pistettä)3 * 2010 – Washington Capitals (121 pistettä)3 * 2011 – Vancouver Canucks (117 pistettä)2 * 2012 – Vancouver Canucks (111 pistettä)3 * 2013 – Chicago Blackhawks (77 pistettä)1 * 2014 – Boston Bruins (117 pistettä) * 2015 – New York Rangers (113 pistettä) * 2016 – Washington Capitals (120 pistettä) * 2017 – Washington Capitals (118 pistettä) * 2018 – Nashville Predators (117 pistettä) * 2019 – Tampa Bay Lightning (128 pistettä)3 * 2020 – Boston Bruins (100 pistettä) * 2021 – Colorado Avalanche (82 pistettä) * 2022 – Florida Panthers (122 pistettä) * 2023 – Boston Bruins (135 pistettä)3 * 2024 – New York Rangers 1 Voitti Stanley Cupin 2 Hävisi Stanley Cupin finaalissa 3 Hävisi pudotuspelien ensimmäisellä kierroksella == Lähteet == == Aiheesta muualla == * NHL.com Luokka:79.32 Jääkiekko Luokka:NHL:n palkinnot
PTC-termistori

PTC-termistori () on termistori, jonka resistanssi kasvaa lämpötilan noustessa. PTC-vastuksia käytetään mm. lämpöelementteinä, ylikuormitussuojina ja kosketinkipinöinnin estämiseen. PTC-vastuksen käyttö ylikuormitussuojana perustuu siihen, että vastuksen läpi kulkevan sähkövirran kasvaessa liian suureksi vastus kuumenee ja sen resistanssi kasvaa jyrkästi, mikä rajoittaa virran kasvua. == Katso myös == * NTC-termistori "PTC-termistorin vastakohta" * Vastuslämpötila-anturi == Lähteet == *ResistorGuide.com: PTC thermistor Luokka:Elektroniikan komponentit en:Temperature coefficient#Positive temperature coefficient of resistance
NTC-termistori

NTC-termistori () on termistori, jonka resistanssin lämpötilakerroin on negatiivinen. Niitä käytetään lämpötila-antureina ja laitteiden alkukäynnistysvirran rajoittamiseen. NTC-vastuksen resistanssi pienenee 3–5 prosenttia astetta kohti. Tätä kutsutaan negatiiviseksi lämpötilakertoimeksi. Jos NTC-vastuksen resistanssia lämpötilassa T_1 (kelvineinä) merkitään R_1:llä ja lämpötilassa T_2 vastaavasti R_2:lla, niin resistanssien suhteelle pätee: :\frac{R_1}{R_2} = e^{\beta \left( \frac{1}{T_1} - \frac{1}{T_2} \right)} missä \beta on NTC:n materiaalista riippuva kerroin. Lämpötilan kasvaessa NTC- vastuksen resistanssi siis pienenee materiaalista riippuvalla tavalla. NTC- vastuksen käyttö laitteiden alkukäynnistysvirran rajoittamiseen perustuu siihen, että alkulämpötilassa NTC-termistori johtaa huonosti sähköä, mutta lämmettyään läpi kulkevan sähkövirran vaikutuksesta se alkaa johtaa sähköä paremmin ja päästää käyttölaitteen virran vähitellen nousemaan. == Katso myös == * PTC-termistori "NTC-vastuksen vastakohta" * Vastuslämpötila-anturi == Aiheesta muualla == *ResistorGuide.com: NTC thermistor Luokka:Elektroniikan komponentit
Algilaiset kielet

Algilaiset kielet () on kielikunta, joka sisältää Yhdysvalloissa ja Kanadassa alkuperäiskansojen puhumia kieliä. Kielikunnan muodostaa algonkin-kielten ryhmä sekä wiyotin ja yurokin kielet. Yksittäisiä kieli kielikunnassa lasketaan olevan 47. Monet kielikuntaan kuuluvat kielet ovat erittäin uhanalaisia. == Lähteet == * Luokka:Seulonnan keskeiset artikkelit
Valovastus

Valovastus (fotovastus; LDR, ) on vastus, jonka resistanssi riippuu siihen kohdistuneen valon voimakkuudesta. Kirkkaassa valossa resistanssi on alle 100 ohmia ja pimeässä yli 10 megaohmia. Valossa resistanssi pienenee, koska valon fotonit vapauttavat materiaalissa varauksenkuljettajia (elektroneja ja aukkoja). Valovastus reagoi valoon varsin hitaasti. Tätä nopeutta kuvataan elpymisnopeudella, joka on noin 200 kilo-ohmia/sekunti. Valoherkkyys on suurimmillaan kellanvihreälle valolle eli noin 560 nm:n aallonpituudelle. Näkyvän valon alueella toimiva valovastus valmistetaan kadmiumsulfidista (CdS). Infrapuna-alueen valovastuksissa käytetään lyijysulfidia (PbS) ja lyijyselenidiä (PbSe). Valovastusta käytetään esimerkiksi hämäräkytkimissä, valonilmaisimissa ja valaistusmittareissa. == Lähteet == * === Viitteet === == Aiheesta muualla == *ResistorGuide.com: Photo resistor Luokka:Elektroniikan komponentit Luokka:Optoelektroniikka
Wiyot

Wiyot on kuollut algilaiseen kielikuntaan kuuluva kieli, jota wiyotit puhuivat Humboldt Bayssa, Kaliforniassa. Kielen viimeinen puhuja, Della Prince, kuoli vuonna 1962 (Teeter 1975). Kieltä on kuitenkin pyritty tämän jälkeen elvyttämään. Wiyotin ja yurokin kielten on joskus katsottu muodostavan yhdessä 'Ritwaniksi kutsutun kieliryhmän, nykyisin useimmat kielitieteilijät eivät kuitenkaan pidä näitä kahta sen läheisempänä sukulaisena toisiinsa kuin algonkin-kielten ryhmään (Campbell 1997:152). == Lähteet == == Aiheesta muualla == * Language Geek: Wiyot Luokka:Algilaiset kielet Luokka:Pohjois- Amerikan kuolleet kielet
Nusseltin luku

Nusseltin luku on dimensioton suure, joka kuvaa dimensiotonta lämpötilagradienttia kappaleen pinnalla. Nusseltin luku on kappaleen pinnan lämpötilagradientin suhde koko systeemin keskimääräiseen lämpötilagradienttiin. Toisin sanoen Nusseltin luvulla voidaan kuvata pinnan lämmönsiirtoa suhteessa tilanteeseen, jossa tapahtuisi vain lämmönjohtumista. Nusseltin luku voidaan ilmaista yhtälöllä :Nu_L=\frac{hL}{k_f}, missä *L = Karakteristinen mitta *h = Lämmönsiirtokerroin *k = Fluidin lämmönjohtavuus == Lähteet == Luokka:Dimensiottomat suureet Luokka:Konvektio
PTC

PTC tarkoittaa seuraavia asioita: * Parents Television Council, yhdysvaltalainen järjestö * Philadelphia Toboggan Company, vuoristoratojen valmistaja * PTC (aiemmin Parametric Technology Corporation), yhdysvaltalainen ohjelmistoyritys * PTC-termistori.
Yurok

Yurok on algilaiseen kielikuntaan kuuluva kieli, jota yurokit puhuivat Luoteis-Kaliforniassa. Kieli on lähes kuollut, sillä sitä ei käytetä päivittäiseen kommunikointiin. Sillä on kuitenkin muutamia syntyperäisiä, joskin iäkkäitä, puhujia. Yurokin ja wiyotin kielten on joskus katsottu muodostavan yhdessä 'Ritwaniksi kutsutun kieliryhmän, nykyisin useimmat kielitieteilijät eivät kuitenkaan pidä näitä kahta sen läheisempänä sukulaisena toisiinsa kuin algonkin-kielten ryhmään (Campbell 1997:152). == Lähteet == Luokka:Algilaiset kielet Luokka:Yhdysvaltain kielet
Multimediaviesti

Multimedia Messaging Service (MMS) on matkapuhelinverkon palvelu, jossa viesteihin voidaan liittää multimediaobjekteja kuten kuvia, ääntä, videota ja muotoiltua tekstiä. MMS on seuraavan sukupolven versio vain tekstiä sisältävästä Short Message Service (SMS) -viestijärjestelmästä (eli tekstiviestistä) ja se on suunniteltu toimimaan pakettikytkentäisten verkkopalveluiden (GPRS) yhteydessä. MMS on saatavilla myös uudempien sukupolvien verkoissa. MMS:n standardin ovat laatineet 3GPP, 3GPP2 ja Open Mobile Alliance (OMA). Lähes kaikki markkinoilla olevat värinäytölliset puhelimet tukevat MMS:ää, kuten kaikki matkapuhelinliittymien tarjoajatkin. Palveluntarjoajista riippuen MMS-palvelun markkinointinimet tosin vaihtelevat MMS-palvelusta multimediapalveluun tai multimediasanomapalvelusta multimediaviestinvälityspalveluun. MMS-viestit ovat joillain operaattoreilla kotimaassa maksuttomia ja useimmat operaattorit veloittavat ulkomaille lähetetyistä MMS-viesteistä kappalehinnan. Monet käyttävät nykyään MMS- viestien sijaan pikaviestinpalveluita, joista operaattorit veloittavat vain datankulutuksen verran. Luokka:Matkapuhelimet
Kattilankalla

Kattilankalla (joskus Kattilankari) on matala, asumaton saari Kellon kaupunginosassa Haukiputaalla Oulussa Hailuodon pohjoispuolella Perämerellä. Saari on Oulun edustan saarista uloimpana merellä, sijaiten noin 25 kilometrin päässä Oulun Oritkarin satamasta Oulun sisääntuloväylän pohjoispuolella. Lähimmät saaret ovat Kintasletto ja Väliletto, saaren kaakkoispuolella sijaitsee myös pieni Eteläkriisi-niminen luoto. Ouluun Hailuodon pohjoispuolitse johtavan Hiidenniemen väylän pohjoispuolella sijaitsevalla saarella on suojasatama sekä meripelastusseuran tukikohta. Kiviniemen Meripelastusyhdistyksen rakennuksien lisäksi saaressa on kaikille veneilijöille avoin mökki, johon voi majoittua kymmenen henkeä. Kattilankalla on sukeltajien suosima kohde, sillä saaren läheisyydessä lepäävät sekä suomalaisen höyrylaiva Telman että purjelaiva Sofia Marian hylyt. 1883 Englannissa vesille laskettu Åbo Shipping Ab:n omistama Telma (entinen Harrogate, Freja, Fragaria ja Cecilia Sanne) upposi saatuaan kovan vuodon jäänmurtaja Otson yrittäessä kääntää sitä jäissä 30. joulukuuta 1939. Saaren länsipuolella lepää 19. heinäkuuta 1859 uponneen hollantilaisen purjelaiva Sofia Marian hylky, joka on muinaismuistolain suojelema museohylky. == Lähteet == ==Aiheesta muualla== * Sukellusvideo.com: Video Sofia Marialta v.2009 nostetuista rahoista * Sukellusvideo.com: Video höyrylaiva Telman kohtalon hetkistä * Hylyt.net: höyrylaiva "Telma" Luokka:Kello (kaupunginosa) Luokka:Oulun merialueiden saaret
Pornolehti

Pornolehti on lähinnä seksuaaliseen kiihottumiseen tarkoitettu, kuvia ja tarinoita sisältävä aikakauslehti. Vanhahtava, hieman harhaanjohtava nimitys on miestenlehti. Pornolehtien suosio oli Suomessa korkeimmillaan 1970-luvulla, jolloin lehtien levikit saattoivat olla kymmenkertaisia nykypäivään verrattuna. Tuolloin pornon saatavuus oli vähäistä ja sensuuri lehdissä huipussaan. Timo Korpin teoksessa Lihaa säästämättä (Johnny Kniga, 2002) todetaan, että Kallen, Jallun ja Raton kuukausittainen levikki oli parhaimmillaan yli 200 000 kappaletta. Pornolehtien suosio kuitenkin lähti selvään laskuun 1980-luvulla VHS-pornovideoiden maahantulon ja ”kovan pornon” helpomman saatavuuden myötä, ja lehtien levikki on laskenut entisestään Internet-pornon myötä. Lehtien ostoikäraja Suomessa on 15 vuotta. Historiallisesti pornolehdissä on esillä pääasiassa alastomista ihmisistä valokuvia (tai joskus piirrettyjä kuvia) ja kuvauksia, joskus tarinallisiakin seksuaalisista akteista, kuten suuseksistä, yhdynnästä, anaaliseksistä ja muista seksuaalisuuden harjoittamisen muodoista. Usein materiaalin on tarkoitus olla seksualisesti kiihottavaa. Jotkut lehdet ovat hyvin yleistasolla olevia sisältönsä puolesta, toiset taas keskittyvät tiettyihin kohderyhmiin, tiettyihin seksualisuuden harjoittamisen muotoihin, fetisismeihin tai jopa tiettyihin ruumiinosiin. Yleensä pornolehdet on suunnattu nimenomaan miehille, koska he ovat lehtien pääasiallinen ostajakunta. Tunnetuimpia suomalaisia pornolehtien kustantajia on Timo Korppi, joka on ollut yli 35 vuotta alalla, 1970-luvun alusta asti. Korppi kirjoitti kokemuksistaan omaelämäkerrallisen historiikin Lihaa säästämättä (Johnny Kniga 2002), jossa Korppi käy lävitse sekä suomalaisen pornokulttuurin historiaa ja kohokohtia että omaa taivaltaan niin Hustlerin kuin Erotiikan maailmankin päätoimittajana. ==Suomalaisia pornolehtiä== *Erotiikan maailma *Jallu *Kalle *Lollo *Nyrkkiposti *Ratto == Lähteet == == Aiheesta muualla == * Teemu Kahila: Netin aikuisviihde vienyt asiakkaat perinteisiltä miestenlehdiltä Yle Satakunta. 9.7.2009. * * * *
Jäniskoski

Jäniskoski (, ), oli Paatsjoessa Venäjällä oleva 6,2 metriä korkea koski, jonka pituus oli 350 metriä. Sähkövoimantuotoltaan Jäniskoski oli sen verran tuottoisa, että sinne rakennettiin Jäniskosken sähkövoimalaitos 1942. Saksalaisten poistumisen jälkeen Imatran voima rakensi Neuvostoliitolle myydylle alueelle uudelleen voimalaitoksen 1947–1951. Kosken rannalla on pieni voimalaitoskylä ja alueella on pyritty kehittämään matkailua myös EU-tuilla. ==Aiheesta muualla== * Pasvikelva Paatsjoki norjalaisella sivustolla Luokka:Paatsjoen alaosan alue (Norjan tai Venäjän puolella) Luokka:Jäniskosken–Niskakosken alue
Kolašin

Kolašin (Колашин) on kunta ja sen keskuskaupunki Montenegron keskiosassa pääkaupungin Podgorican pohjoispuolella. Kaupunki sijaitsee 954 metrin korkeudessa Tara ja Morača -jokien yhtymäkohdassa ja sitä ympäröivät Sinjavine, Bjelasice, Komova ja Vučja -nimiset vuoret. Kunnan pinta-ala on yhteensä 897 neliökilometriä. Asukkaita on yhteensä noin 12 000 ja väestötiheys on noin 13,5 asukasta/km². == Historia == Kaupungin perustivat Ottomaanit vuonna 1651. == Turismi == Kolašinin sijainti tarjoaa hyvät lomailuolosuhteet niin kesällä kuin talvellakin. Kaupungin lähellä sijaitsevassa Biogradskan laakson kansallispuistossa oleva Biogradskonjärvi (1 094 m mpy.) on suosittu matkailukohde. == Lähteet == Luokka:Montenegron kaupungit
Antonio Valencia

Luis Antonio Valencia Mosquera (s. 4. elokuuta 1985 Lago Agrio, Ecuador) on ecuadorilainen uransa päättänyt jalkapalloilija. Hän pelasi vuosina 2009–2019 Englannin Valioliigan Manchester Unitedissa. Pelipaikaltaan hän oli oikea laitapuolustaja. Valencia pelasi aiemmin urallaan myös oikeana laitahyökkääjänä. Valencia aloitti ammattilaisuransa kotimaansa El Nacionalissa vuonna 2003. Hän voitti Ecuadorin-mestaruuden 2005. Vuonna 2005 hän siirtyi Espanjan Primera Divisiónin Villarrealiin, mutta pelasi seuran paidassa vain kaksi ottelua. Kevätkauden 2006 Valencia vietti lainassa sarjaporrasta alempana pelanneessa Recreativossa ja kausiksi 2006–2008 hänet lainattiin englantilaiseen Wigan Athleticiin. Tammikuussa 2008 siirrosta Wiganiin tehtiin pysyvä. 30. kesäkuuta 2009 Valencia siirtyi Manchester Unitediin neljän vuoden sopimuksella. Ensimmäisellä United-kaudellaan Valencia voitti liigacupin mestaruuden ja pelasi 34 valioliigaottelua. 14. syyskuuta 2010 hän loukkaantui vakavasti Mestarien liigan lohkovaiheen ottelussa Rangersia vastaan, ja oli puoli vuotta kentiltä sivussa. Hän ehti pelata kymmenen ottelua Valioliigan mestaruuden voittaneessa Unitedin joukkueessa kaudella 2010–2011. Mestarien liigassa hän pelasi samalla kaudella seitsemän ottelua mukaan lukien tappiollisen loppuottelun FC Barcelonaa vastaan. Seuraavien neljän kauden aikana hän pelasi 27–32 valioliigaottelua, ja voitti mestaruuden Unitedissa toistamiseen 2013. Kaudella 2015–2016 hän oli nilkan nivelsidevamman vuoksi sivussa yli neljä kuukautta, ja pelasi kauden aikana vain 14 valioliigaottelua. Hän ehti pelata FA Cupissa kolme viimeistä ottelua Unitedin voittaessa cupmestaruuden. Hän pelasi kaudella 2016–2017 neljä ottelua Unitedin voittaessa Englannin liigacupin ja yhdeksän ottelua seuran voittaessa Eurooppa-liigan. Hän pelasi kummankin kilpailun finaalissa. Valioliigassa hän pelasi samalla kaudella 28 ottelua ja seuraavalla kaudella 31, mutta kaudella 2018–2019 vain kuusi. Hän voitti United-vuosinaan FA Community Shieldin 2010, 2013 ja 2016. Valencia siirtyi kotimaansa pääsarjassa pelaavaan LDU Quitoon kesällä 2019. Hän voitti Ecuadorin supercupin 2020. Kevään 2021 Valencia pelasi meksikolaisessa Queretarossa. Hän päätti pelaajauransa toukokuussa 2021. == Maajoukkue == Ecuadorin maajoukkueessa Valencia teki ensiesiintymisensä Hondurasia vastaan 28. huhtikuuta 2004. Ensimmäiset maaottelumaalinsa hän teki 27. maaliskuuta 2005 MM- karsintaottelussa Paraguayta vastaan. Hän teki ottelussa kaksi maalia ja oli maajoukkueen vakiomiehistöä siitä lähtien. Hän pelasi MM-kilpailuissa neljä ottelua 2006 ja kolme ottelua 2014. Hän kuului Ecuadorin joukkueeseen Copa Américassa 2007, 2011, 2016 ja 2019. Hän pelasi Copa América -turnauksissa kaikkiaan yksitoista ottelua ja teki kaksi maalia. == Lähteet == == Aiheesta muualla == * Valencian esittely Manchester Unitedin sivustolla * Valencian tilastot FIFAn alaisissa kilpailuissa Luokka:Ecuadorilaiset jalkapalloilijat Luokka:Vuonna 1985 syntyneet Luokka:Elävät henkilöt
Wardy Alfaro Pizarro

Wardy Alfaro Pizarro (s. 31. joulukuuta 1977) on costaricalainen jalkapallomaalivahti, joka on pelannut muun muassa Costa Rican pääsarjassa LD Alajuelensessa. Pizarro on pelannut yhden ottelun Costa Rican jalkapallomaajoukkueessa (tilanne toukokuu 2006). Hän kuului maajoukkueeseen Saksan MM-kisoissa 2006 mutta ei päässyt pelaamaan. == Lähteet == Luokka:Costaricalaiset jalkapallomaalivahdit Luokka:Vuonna 1977 syntyneet Luokka:Elävät henkilöt
Lypsykarja

Lypsykarja on nautakarjaa, jota käytetään ja jalostetaan maidontuotantoon. Nykyaikainen lypsyrodun lehmä tuottaa maitoa suurimman osan aikuiselämästään. Maidontuotanto alkaa lehmän ensimmäisestä poikimisesta noin kahden vuoden iässä ja jatkuu jaksoittain sen elämän loppuun, yleensä siis lopettamiseen tai teurastamiseen saakka. Lehmän maidontuotanto heikkenee lypsykauden jatkuessa ja palautuu huippuunsa uuden poikimisen myötä. Tiineysajan loppupuolella lehmän maidontuotannon annetaan katketa joksikin aikaa, lehmä "pannaan umpeen" tai sen annetaan "mennä umpeen". Tyypillinen lehmä poikii noin kerran vuodessa. Syntyvistä lehmävasikoista osa jätetään tilalle tai myydään kasvamaan hiehoiksi, sonnivasikoista vain harva päätyy siitokseen. Loput vasikat kasvatetaan teuraaksi. Kun lehmän maidontuotanto vanhuuden takia vähenee tai sillä ilmenee terveys- tai muita ongelmia, lehmästä luovutaan ja se lopetetaan tai teurastetaan. Lehmä voi lypsää kohtalaisia määriä jopa seitsemäntoista vuotta, mutta käyttöikää lyhentävät esimerkiksi utaretulehdukset, tiinehtyvyysongelmat, tapaturmat ja huono rakenne. Keskivertolypsylehmä poistetaan karjasta yleensä noin viisivuotiaana. == Jalostus == Lypsykarjan jalostus pyrkii mahdollisimman tehokkaaseen maidontuotantoon. Jalostuksen ensisijainen tavoite on korkeatuottoinen ja runsaan maidontuotannon rasitusta mahdollisimman pitkään kestävä lehmä, jonka maidon rasva- ja valkuaispitoisuudet ovat halutunlaisia. Voin ollessa arvokas vientituote korkea rasvapitoisuus oli arvokas seikka, nykyisin toivotaan muun muassa juuston valmistusta tukevaa korkeampaa valkuaispitoisuutta. Lypsymäärien lisäksi tärkeitä jalostustavoitteita ovat lehmän käyttöarvolle tärkeät ominaisuudet kuten terveyttä ja pitkää käyttöikää edistävät hyvät jalka- ja utarerakenteet, hyvä hedelmällisyys, poikimis- ja lypsyominaisuudet, koko sekä luonne. *
James Meade

James Edward Meade (23. kesäkuuta 1907 – 22. joulukuuta 1995) oli englantilainen taloustieteilijä. Hän sai Nobelin taloustieteen palkinnon yhdessä Bertil Ohlinin kanssa vuonna 1977. Meade oli London School of Economicsin taloustieteen professori vuosina 1947–1957 ja Cambridgen yliopiston poliittisen taloustieteen professori 1957–1967. Hän tutki kansainvälistä kauppaa ja maailmantaloutta. Meade oli mukana laatimassa 1947 solmittua GATT-sopimusta. == Lähteet == . Luokka:Brittiläiset taloustieteilijät Luokka:Brittiläiset professorit Luokka:Cambridgen yliopiston professorit Luokka:Nobelin taloustieteen palkinnon saajat Luokka:Vuonna 1907 syntyneet Luokka:Vuonna 1995 kuolleet
GATT-sopimus

GATT (Lyhenneluettelo, Kotus) on kansainvälisen kaupan edistämiseksi 1947 solmittu tulleja ja kaupankäyntiä koskeva yleissopimus, joka oli voimassa vuoteen 1995 asti. Sopimuksen tavoitteena oli helpottaa kansainvälistä kaupankäyntiä ja estää siinä esiintyvää syrjintää. GATT-sopimuksella pyrittiin tullien alentamiseen ja tätä kautta kaupan esteiden vähentämiseen. Sopimusta tarkistettiin myöhemmin useita kertoja. Sopimuksen voimassaoloaikana maailman tullitaso laski 40 prosentista neljään prosenttiin. Suomi liittyi sopimukseen 25. huhtikuuta 1950. GATTin pohjalta syntyi Maailman kauppajärjestö eli WTO vuonna 1995. == Katso myös == * Bretton Woodsin järjestelmä * Protektionismi * Vapaakauppa == Lähteet == Luokka:Kansainvälinen talous Luokka:1900-luvun kansainväliset sopimukset Luokka:1947 Luokka:Geneven historia
Shillelagh (ase)

thumb|upright|Kokoelma erilaisia shillelagh-sauvoja. Shillelagh, iiriksi sail éille tai saill éalaighb (lausutaan "šil-léi-lii") on irlantilainen puusta valmistettu nuija-ase, jonka valmistusmateriaali on yleensä oratuomi tai tammi. Asetta käytettiin Irlannissa ennen brittien valta-aikaa herrasmiesten keskinäisissä välienselvittelyissä. Shillelagh saattoi olla joko pelkkä puinen keppi tai kääritty nahkaan. Sitä voitiin käyttää aseen lisäksi myös kävelykeppinä. Luokka:Lähitaisteluaseet
Shillelagh

Shillelagh () on kaupunki Wicklow’n kreivikunnassa Irlannissa. Sen asukasluku oli vuonna 2016 noin 337 asukasta. == Lähteet == == Aiheesta muualla == * * Luokka:Irlannin kaupungit
Gilberto Martínez

Gilberto Martínez Vidal (s. 1. lokakuuta 1979 Golfito, Costa Rica) on costaricalainen jalkapalloilija, joka pelasi pitkään Italiassa. Pelipaikaltaan hän oli puolustaja. Martínez aloitti uransa Costa Rican pääsarjassa Deportivo Saprissassa vuonna 1998. 15. syyskuuta 2002 hän siirtyi silloin Serie A:ssa pelanneeseen Bresciaan, jonka riveissä hän pelasi aina syksyyn 2006 asti. Serie A:ssa hän pelasi ensimmäisellä kaudellaan 34, toisella 30 ja kolmannella 33 ottelua. Martínez pelasi Costa Rican nuorten maajoukkueessa vuonna 1999 Nigeriassa järjestetyissä nuorten maailmanmestaruuskilpailuissa. Myöhemmin hän nousi Costa Rican jalkapallomaajoukkueeseen, jossa pelasi vuoden 2002 MM- kisoissa kaikissa Costa Rican kolmessa ottelussa. Martinezin ensimmäinen maaottelu oli 6. tammikuuta 2001 Guatemalaa vastaan. Hän on pelannut 58 maaottelua (tilanne 20. kesäkuuta 2006). Hän oli mukana myös Saksan MM- kisoissa 2006. http://fifaworldcup.yahoo.com/06/en/w/player/181314_MARTINEZ_Gilberto.html == Lähteet == Luokka:Costaricalaiset jalkapalloilijat Luokka:Vuonna 1979 syntyneet Luokka:Elävät henkilöt
Robert Reich

Robert Bernard Reich (s. 24. kesäkuuta 1946 Scranton, Yhdysvallat) on yhdysvaltalainen kirjailija ja Kalifornian yliopiston Berkeleyn kampuksen professori. Hän on myös toiminut Yhdysvaltain työministerinä vuosina 1993–1997 sekä Harvardin yliopiston professorinahttps://news.google.com/newspapers?id=_O8vAAAAIBAJ&sjid;=U_wDAAAAIBAJ&pg;=3395,3440029&dq;=robert+reich+harvard+professor&hl;=en. Reich on opiskellut aikaisemmin Bill Clintonin kanssa. Hän näyttelee elokuvassa This Week (2006). Hänet on myös tunnettu lyhytkasvuisuudestaan (149 cm). Reich analysoi globalisaatiota kirjassaan Rajaton maailma, jossa Reich on kuvannut, miten raja-aidat kaatuvat osaamisen, valuutan ja tuotteiden tieltä. Kirja on käännetty 22 kielelle. Reich edustaa demokraattipuolueen vasenta laitaa. Hän on vaatinut vähemmistöjen aseman parantamista, rikkaiden verotuksen koventamista, ammattiliittojen vahvistamista ja Wall Streetin vallan rajoittamista. Hän on tukenut Bernie Sandersia ja nimittänyt Floridan kuvernööriä Ron de Santisia fasistiksi. 2010-luvun alusta lähtien Reich on ollut aktiivinen sosiaalisessa mediassa ja hänestä on tullut vanhalla iällään "eräänlainen nuorisoidoli". Hänellä on Twitterissä puolitoista miljoonaa seuraajaa ja Instagramissa miljoona. ==Tuotanto== Suomeksi: * Rajaton maailma: yritysten ja kansallisvaltioiden uudet pelisäännöt (Alkuteos The Work of Nations, suomentanut Sami Kangasharju, viitetutkimus Titia Schuurman). Suomen itsenäisyyden juhlarahasto & Trantex-kustannus, 1995. ISBN 952-9632-02-9 Englanniksi: * The System: Who Rigged It, How We Fix It. 2020. ISBN 9780525659044 * The Common Good. 2018. ISBN 978-0525520498 * Economics in Wonderland. 2017. ISBN 978-1683960607 * Saving Capitalism: For the Many, Not the Few. 2015. ISBN 978-0385350570 * Beyond Outrage: What Has Gone Wrong with Our Economy and Our Democracy, and How to Fix It. 2012. ISBN 978-0345804372 * Aftershock: The Next Economy and America's Future. 2010 (uusi painos 2013). ISBN 978-0-307-59281-1 * Supercapitalism: The Transformation of Business, Democracy, and Everyday Life. 2007. ISBN 0-307-26561-7 * Reason: Why Liberals Will Win the Battle for America 2004 * I'll Be Short: Essentials for a Decent Working Society 2002 * The Future of Success: Working and Living in the New Economy 2000 * Locked in the Cabinet 1997 * The Work of Nations: Preparing Ourselves for 21st Century Capitalism 1991 * Public Management in a Democratic Society 1990 * The Power of Public Ideas 1988 * The Resurgent Liberal: And Other Unfashionable Prophecies 1989 * Tales of a New America: The Anxious Liberal's Guide to the Future 1987 * New Deals: The Chrysler Revival and the American System (John Donahuen kanssa) 1985 * The Next American Frontier 1983 * Minding America's Business: The Decline and Rise of the American Economy (Ira Magazinerin kanssa) 1982 == Lähteet == Luokka:Yhdysvaltalaiset tietokirjailijat Luokka:Yhdysvaltalaiset taloustieteilijät Luokka:Yhdysvaltain työministerit Luokka:Bill Clintonin hallituksen jäsenet Luokka:Rhodes- stipendin saajat Luokka:Vuonna 1946 syntyneet Luokka:Elävät henkilöt
Douglas Sequeira

Douglas Sequeira (s. 23. elokuuta 1977) on costaricalainen jalkapalloilija, joka pelaa Tippeligaenin Tromsø IL:ssa. Pelipaikaltaan hän on keskikenttäpelaaja. ==Pelaajaura== Sequira aloitti uransa Alankomaiden Eredivisiessa Feyenoordissa, jossa hän pelasi vuodet 1997–1999. Kauden 1999–2000 hän pelasi Saksassa 2. Bundesliigassa Karlsruher SC:ssä, jonka jälkeen siirtyi kotimaahansa Deportivo Saprissaan. Vuonna 2004 Real Salt Lake vaihtoi hänet Pablo Brenesiin, mutta vaihtoi hänet heti edelleen Club Deportivo Chivas USA:han. Sequeira pelasi Real Salt Lakessa vuodesta 2005 vuoteen 2007. Kunnes siirtyi Norjaan alkutalvesta 2007 nykyiseen joukkueeseensa Tromssaan. ===Maajoukkueura=== Sequeira kuului Costa Rican nuorten maajoukkueisiin pelaten muun muassa 1997 nuorten maailmanmestaruuskilpailuissa. 10. heinäkuuta 1999 hän pelasi ensimmäisen ottelunsa Costa Rican jalkapallomaajoukkueessa Jamaikaa vastaan. Hän on pelannut 31 maaottelua tehden niissä kaksi maalia (tilanne 20. kesäkuuta 2006). Hän oli mukana Saksan MM-kisoissa 2006.http://fifaworldcup.yahoo.com/06/en/w/player/193859_SEQUEIRA_Douglas.html ==Aiheesta muualla== *Sequeira Tromsø IL:n sivuilla == Lähteet == Luokka:Costaricalaiset jalkapalloilijat Luokka:Vuonna 1977 syntyneet Luokka:Elävät henkilöt
Emäjoki

Emäjoki on Oulujoen vesistön Hyrynsalmen reitin pääjoki Kainuussa. Se alkaa Suomussalmen Kiantajärvestä ja virtaa Hyrynsalmen Hyrynjärven kautta Iijärveen Ristijärvellä. Sieltä joki jatkuu Kiehimänjokena Paltamoon saakka, jossa se laskee Oulujärveen. Jokireitin kokonaispituus on 105 kilometriä, josta varsinaisen Emäjoen osuus on 65 kilometriä. Emäjoen koskireitti sisälsi ennen joen valjastamista kymmenen koskea, 14 kilometrin matkalla joessa oli pudotusta 40 metriä. Joki oli aiemmin tärkeä uittoväylä. Voimalaitoskäyttöön sen valjasti Oulujoki Osakeyhtiö 1950- ja 1960-lukujen vaihteessa. Jokeen rakennettiin kolme vesivoimalaa, Kiantajärvestä alkaen Ämmän, Aittokosken ja Seitenoikean voimalaitokset. Kiehimänjoessa reitin alavirralla on lisäksi Leppikosken voimalaitos. ==Lähteet== * Kainuun koskireitti - Ylen elävä arkisto (Viitattu 11.7.2015) Luokka:Suomen joet Luokka:Hyrynsalmen reitin alaosan alue Luokka:Suomussalmen luonto Luokka:Hyrynsalmen luonto Luokka:Ristijärven luonto
Innocentius X

Innocentius X, oik. Giovanni Battista Pamphili, (6. toukokuuta 1574 Rooma – 7. tammikuuta 1655 Rooma) oli paavina 15. syyskuuta 1644 – 7. tammikuuta 1655.Hanska 2005, s. 322. Ennen paaviksi tuloaan hän opiskeli Roomassa oikeustiedettä, oli edustajana Trenton kirkolliskokouksessa ja osallistui Rooman inkvisitioon. Hän oli yksi poliittisesti kunnianhimoisimmista paaveista ja hankki valtakaudellaan Vatikaanille paljon valtaa. Jo paavin valinta oli pitkäaikainen valtataistelu kahden suvun, Barberinien ja Pamphilien, välillä. Valtaan päästyään Innocentius X aloitti Barberineja vastaan oikeusjutun, jossa hän syytti heitä julkisten varojen väärinkäytöstä. Edellinen paavi Urbanus VIII oli kuulunut Barberini-sukuun. Riemuvuonna 1650 Innocentius X pystytytti Roomaan pysyviä muistomerkkejä, kuten lattiakoristeluja Pietarinkirkkoon ja Berninin suihkulähteen sukunsa keskeiselle paikalle Piazza Navonalle. Paavin veljen leskeä Olympia Maidalchinaa arvellaan yleisesti paavin rakastajattareksi – niin suuren vallan tämä aikanaan sai. ==Lähteet== * ===Viitteet=== == Aiheesta muualla == Luokka:Paavit Luokka:Vuonna 1574 syntyneet Luokka:Vuonna 1655 kuolleet
Prandtlin luku

Prandtlin luku on dimensioton suure, joka approksimoi liikemäärän ja termisen diffuusion suhdetta. Se on ominainen kullekin aineelle (aineominaisuus) ja on voimakkaasti riippuvainen lämpötilasta. Prandtlin luku on määritelty :Pr = \frac{\mu c_p}{\lambda}, missä *\mu = dynaaminen viskositeetti (kg/ms) *c_p = ominaislämpökapasiteetti (J/(kgK)) *\lambda = lämmönjohtavuus (W/(Km)) Prandtlin luku on nimetty saksalaisen fyysikon, Ludwig Prandtlin, mukaan. Lämmönsiirrossa Prandtlin luku kuvaa momentti- ja liikemäärärajakerrosten suhteellista paksuutta. Luokka:Dimensiottomat suureet
Gregorius XII

Paavi Gregorius XII syntymänimeltään Angelo Correr, (n. 1325–18. lokakuuta 1417 Recanati) oli paavina 30. marraskuuta 1406 – 4. heinäkuuta 1415.Kelly 1986: 234–236.Hanska 2005: 321. Hän oli viimeinen virastaan eronnut paavi ennen vuonna 2013 eronnutta Benedictus XVI:ta. Correr valittiin virkaansa 15 kardinaalin äänillä. Hänelle annettiin lisäehto, jonka mukaan vastapaavin suostuessa luopumaan vaatimuksistaan paavin valtaan myös Gregorius XII:n on astuttava syrjään, jolloin kardinaalit valitsevat uuden paavin. Gregorius luopui vallasta 1415 ja siirtyi viettämään eläkepäiviä Anconaan, mutta uudesta paavista ei päästy sopimukseen ennen Gregoriuksen kuolemaa. ==Lähteet== * * === Viitteet === == Aiheesta muualla == Luokka:Paavit Luokka:Keskiajan henkilöt Luokka:Vuonna 1417 kuolleet Luokka:1300-luvulla syntyneet
Urho Kekkosen muistomerkki (Helsinki)

Urho Kekkosen muistomerkki eli Lähde on Helsingin Hakasalmen puistossa, Finlandia-talon vieressä sijaitseva muistomerkki, joka on omistettu presidentti Urho Kekkoselle (1900–1986). Muistomerkistä järjestettiin vuonna 1997 suunnittelukilpailu, jonka voitti kuvanveistäjä Pekka Jylhä ehdotuksellaan Lähde. Teos paljastettiin Kekkosen syntymän satavuotispäivänä 3. syyskuuta 2000. == Tietoja == Muistomerkki koostuu pisaran muotoisesta vesialtaasta sekä neljästä pronssisesta kädestä, jotka ovat kahdeksan metriä korkeiden pylväiden päissä. Kuvanveistäjä Jylhän mukaan "teos syntyi luontokokemuksesta; tunteesta, jonka kokee, kun on vaaran laella, meren äärellä tai lähteen reunalla. Korkeamman läsnäolosta, jostakin suuremmasta, jossa voi eheytyä ja jossa on hyvä olla”. Kädet kuvastavat Jylhän mukaan sitä, että Kekkonen kirjoitti kaiken käsin ja siten ilmaisi itseään käsiensä kautta. Läheiseen kallioon on hakattu teksti URHO KEKKONEN 1900–1986, ja tekstin vieressä kasvaa ruusupensas, joka on peräisin presidentin syntymäkodin Lepikon torpan pihalta. === Kritiikki === Muistomerkki aiheutti pian paljastamisensa jälkeen vilkasta julkista keskustelua, ei kuitenkaan taiteellisten ansioidensa vaan turvallisuutensa tähden. Julkisuudessa esitettiin, että jos teräksiseen ja pyöreäpohjaiseen vesialtaaseen putoaisi ihmisiä, sieltä olisi erittäin vaikeaa kiivetä ylös. Tämän vuoksi altaaseen asennettiin vedenalaiset tikkaat. __NOTOC__ == Katso myös == * Urho Kekkosen patsaat ja muistomerkit == Lähteet == * Lähde/UKK-muistomerkki Helsingin kaupungin taidemuseon veistostietokanta. Viitattu 27.6.2011. === Viitteet === == Aiheesta muualla == * Lähde/UKK- monumentti Helsingin kaupungin taidemuseon sivulla Luokka:Helsingin patsaat ja veistokset Muistomerkki Luokka:Etu-Töölö
Pietarinristi

Pietarinristi on risti, jonka poikkipuu on alhaalla. Nimensä se on saanut apostoli Pyhältä Pietarilta. Esimerkiksi noin 200-luvun apokryfisen Pietarin evankeliumin mukaan Pyhä Pietari kuoli ristiinnaulittuna pää alaspäin. Tämä oli hänen oma tahtonsa, sillä mielestään hän ei ollut tarpeeksi arvokas kuolemaan samalla tavalla kuin Jeesus Kristus. Pietarinristi on muodoltaan sama kuin satanistien ja joidenkin black metal -yhtyeiden suosima risti, jonka poikkipuu on alhaalla. == Lähteet == Luokka:Kristilliset ristit Luokka:Ristisymbolit Luokka:Satanistiset symbolit
Stipe Pletikosa

Stipe Pletikosa ([], s. 8. tammikuuta 1979 Split, Jugoslavia) on kroatialainen jalkapallomaalivahti, joka pelaa Venäjän liigassa FC Rostovissa. Tätä ennen Pletikosa on pelannut mm. Tottenham Hotspurissa. Pletikosa aloitti uransa vuonna 1996 Hajduk Splitissä, jossa voitti 2001 Kroatian mestaruuden sekä 2000 ja 2003 maan cup-mestaruuden. Hän siirtyi vuonna 2003 Ukrainan Valioliigaan FK Šah’tar Donetskiin. Kauden 2005–2006 hän oli lainassa Hajduk Splitissä. Pletikosa teki debyyttinsä Kroatian jalkapallomaajoukkueessa 10. helmikuuta 1999 ottelussa Tanskaa vastaan. Vuonna 2000 hän oli Kroatian maalivahti nuorten EM-kilpailuissa, mutta joukkue jäi alkulohkonsa viimeiseksi. 2002 MM- kilpailuissa Pletikosa torjui kaikki Kroatian ottelut. Hänen odotettiin olevan ykkösmaalivahti myös Portugalin EM-kilpailuissa 2004, mutta hän loukkaantui hieman ennen turnauksen alkua ja Tomislav Butina nousi ykkösmaalivahdiksi. Butina on pelannut ykkösenä myös Saksan MM-kisojen 2006 karsinnat, mutta Butinan loukkaantumisen takia Pletikosa pelasi turnauksessa Kroatian kaikki ottelut, mukaan lukien nollapelin Japania vastaan. Kroatia jäi kuitenkin alkulohkoon, kahdella tasapelipisteellä. Vuoden 2008 EM-kisoissa Pletikosa oli Kroatian ykkösvahti. Hänet valittiin Itävalta-ottelussa ottelun parhaaksi pelaajaksi, 1-0 Kroatialle päättyneen ottelun jälkeen. Kroatia voitti kisoissa kaikki alkulohko-ottelunsa, mutta hävisi rangaistuspotkukilpailussa Turkille, puolivälierissä. Vedran Runje syrjäytti Pletikosan MM-karsinnoissa 2012, mutta Runjen kantaessa torjuntavastuun, Kroatia ei selviytynyt MM-kisoihin. 2012 EM- kisoissa Pletikosa otti ykkösvahdin paikkansa takaisin, ja pelasi Kroatian kaikki EM-ottelut. Kroatia jäi kisoissa alkulohkoon. Pletikosa on edustanut Kroatiaa 94 maaottelussa, mikä on maan historiassa kolmanneksi eniten. ==Lähteet== ===Viitteet=== Luokka:Kroatialaiset jalkapallomaalivahdit Luokka:Vuonna 1979 syntyneet Luokka:Elävät henkilöt
Hermoratahieronta

Hermoratahieronta on hierontamenetelmä, joissa arkoja sidekudosalueita hoidetaan etenemällä tiettyjä reittejä pitkin. Hermoratahieronta kuuluu vaihtoehtohoitoihin, ja se on lähtöisin Suomesta. Suomessa hermoratahierontaa on harjoitettu noin 40 vuoden ajan. Hermoratahieronta-nimitystä on käytetty myös Keski-Euroopasta ja Venäjältä peräisin olevista hoitomuodoista, mutta ne eivät tekniikaltaan ja periaatteiltaan edusta aitoa hermoratahierontaa. Hermoratahieronnassa pyritään hoitamaan koko keho – ääreis- ja keskushermosto sekä poikittainen ja pitkittäinen hermosto. Yksi hoitokerta kestää tavallisesti 1,5–2 h. Hieronnassa käytetään painallus-pyöritä-tekniikkaa, jonka tarkoituksena on mahdollisimman tehokkaasti aktivoida hermosyitä, ei niinkään hieroa lihaksia. Hermoratahieronnan vaikutuksen väitetään perustuvan koululääketieteeseen ja fysiologiaan. ==Koulutus Suomessa== Hermoratahierontakoulutuksen Suomessa aloitti Annikki Kankkunen 1970-luvun puolivälissä Kuopion Kipuklinikka Ky:n puitteissa. Hermoratahieronnan koulutusta koordinoi ja sen laatua ohjaa Suomen Hermoratahieronnan mestarit HRH ry. Näiden vaatimusten mukainen koulutus kestää peruskurssista mestariksi noin kolme vuotta ja pitää sisällään laajasti anatomiaa ja fysiologiaa, ravitsemuksen perusteita, erilaisten vaivojen syntymekaniikkaa, hieronnan tekniikkaa ja käytännön harjoituksia sekä suoritusnäyttöjä tentteineen. Valtuutettuja hermoratahieronnan kouluttajia Suomessa ovat Helsingin Hermoratahierojaopisto, Etelä-Suomen Hermoratahierojaopisto, Itä-Suomen Hermoratahierojaopisto, Jyväskylän Hermoratahierojaopisto, Länsi-Suomen Hermoratahierojaopisto ja Lapin Hermoratahierojaopisto. HRH ry pitää yllä luetteloa virallisesti mestarikoulutuksen suorittaneista hoitajista. ==Lähteet== ==Katso myös== *Uskomuslääkintä Luokka:Uskomuslääkintä Luokka:Hieronta
Phil Margera

Philip Ron "Phil" Margera (s. 13. heinäkuuta 1957, Concordville, Pennsylvania, Yhdysvallat) on Bam ja Jess Margeran isä ja Vincent "Don Vito" Margeran veli. Hän on naimisissa April Margeran kanssa vuodesta 1976 asti. Hän esiintyy myös ohjelmassa Viva La Bam. Luokka:Jackass Luokka:Yhdysvaltalaiset henkilöt Luokka:Vuonna 1957 syntyneet Luokka:Elävät henkilöt
Dave McKean

David Tench McKean (s. 29. joulukuuta 1963 Maidenhead, Englanti) on englantilainen kuvittaja, valokuvaaja, sarjakuvataiteilija, elokuvaohjaaja ja muusikko. Hän yhdistelee taiteessaan piirustuksia, maalauksia, valokuvia, veistoksia ja digitaalista kuvaa kollaasimaisiksi kokonaisuuksiksi. ==Elämä ja teot== Jo ennen valmistumistaan Berkshire College of Art and Designista vuonna 1986 McKean työskenteli kuvittajana. Samana vuonna käynnistynyt yhteistyö käsikirjoittaja Neil Gaimanin kanssa poiki heidän ensimmäisen sarjakuvaromaaninsa Violent Cases, joka julkaistiin 1987. McKean ja Gaiman ovat työskennelleet usein yhdessä myöhemminkin ja McKeanin tunnetuimpia töitä ovat Gaimanin luoman The Sandman -sarjakuvan kannet. Sarjakuvien lisäksi he ovat tehneet yhdessä muun muassa kaksi satukirjaa. Vuosina 1990–1996 ilmestynyt kymmenosainen sarjakuvaromaani Cages on tunnetuin McKeanin itsenäisesti tekemistä sarjakuvista. McKean pelkisti tyylinsä Cagesissa mustavalkoisiksi tussipiirustuksiksi. McKean on myös suunnittelut yli 150 levyn kansitaiteen (muun muassa Alice Cooper, Testament, Tori Amos, Dream Theater, Counting Crows, Michael Nyman, Skinny Puppy, Front Line Assembly, Stabbing Westward ja Bill Bruford). Tammikuussa 2005 sai ensi-iltansa McKeanin esikoiselokuva MirrorMask, jonka Gaiman on käsikirjoittanut McKeanin tarinan pohjalta. Lastenelokuva yhdistelee aitoja näyttelijöitä digitaaliseen animaatioon. McKean on myös ansioitunut jazzpianisti ja kuuluu saksofonisti Ian Ballamyn kanssa Feral Records -yhtiön perustajiin. ==Aiheesta muualla== *The Art of Dave McKean * Luokka:Brittiläiset elokuvaohjaajat Luokka:Brittiläiset valokuvaajat Luokka:Brittiläiset sarjakuvantekijät Luokka:Vuonna 1963 syntyneet Luokka:Elävät henkilöt Luokka:Englantilaiset kuvittajat